Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: továbbá a felsőoktatásról szóló 1993. évi LXXX. törvény szerinti főiskolai szintű
Paragraph Index: 397

b) A mesterképzési szakon végzettek alkalmasak: – rendszerszerűen és kreatívan foglalkozni az andragógia új és összetett problémáival, – a felnőttképzésben társadalmi, politikai, gazdasági döntések előkészítésére, – következtetéseiket és javaslataikat szakmai és nem szakmai közönségnek bemutatni, – önálló tudományos munkák létrehozására, – az andragógia mélyebb összefüggéseinek megértéséhez szükséges információforrások felkutatására, a társtudományok eredményeinek értelmezésére és felhasználására, – új információk gyűjtésére, a felmerülő új problémák, új jelenségek kritikus feldolgozására, – eredeti ötletekkel és önálló tevékenységgel hozzájárulni a felnőttképzéssel kapcsolatos speciális problémák megoldásához, – felnőttképzések és képző intézmények menedzselésére, – a felnőttképzésben adekvát célok megfogalmazására, – a célok elérését szolgáló andragógiai folyamatok megtervezésére és kivitelezésére, – teljesítményértékelési és minőségbiztosítási rendszerek működtetésére, – önműveléssel és folyamatos önfejlesztéssel ismereteik magasabb szintre emelésére.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes